Punkta kolibro

La **Punkta kolibro** aŭ **Punktokolibro**  (*Adelomyia melanogenys*) estas specio de kolibroj en la familio Trokiledoj kaj la nura specio de la genro *Adelomyia*. Ĝi troviĝas en novtropikaj montaraj nubarbaroj je altecoj de 1,000–2,500 metroj super marnivelo limigita al Andoj de Argentino, Bolivio, Peruo, Ekvadoro, Kolombio kaj Venezuelo; same kiel ĉe kelkaj izolaj montararbaroj de okcidentaj Ekvadoro kaj Venezuelo. En Ekvadoro, ĝi etendiĝas trans kaj la orientaj kaj okcidentaj deklivoj de la Andoj kaj okupas larĝan altitudan gamon de subtropikaj arbaroj (1400 m) ĝis nebularbaroj (3000 m). Krome, unu izolita populacio loĝas en la montaro Chongón Colonche en la marborda ĉiamverda montarrbaro (600 m) ĉirkaŭ 130 km for de Andoj.

## Aspekto 
La Punktokolibro estas monomorfa specio, kio faras inojn kaj masklojn nedistingeblaj. Plenkreskuloj estas proksimume 8 cm longaj (de beko ĝis vostopinto). La supra plumaro estas brilverda ĝis bronzeca. La malsupra flanko estas pala, kun verdaj kaj bronzaj makuloj. Ĝi havas nigran vangomakulon sub la okulo kun blanka strio supre.

## Sistematiko 
Kvankam la Punktokolibro estas la sola specio en sia genro, indikoj sugestas, ke la populacioj ambaŭflanke de la Andoj estas genetike apartaj, precipe pro ĝia larĝa geografia kaj ekologia distribuo. Rilatoj kun aliaj kolibroj estas necertaj kaj ankoraŭ bezonas pliajn studojn.

Surbaze de plumarkoloraro kaj biogeografio, ok subspecioj estis priskribitaj, konataj kiel *Adelomyia melanogenys melanogenys*, *inornata*, *connectens*, *maculata*, *aenosticta*, *chlorospila*, *debellardiana* kaj *cervina*. Lastatempa studo pri ĉi tiu genro, bazita sur molekulaj, morfologiaj kaj ekologiaj datumoj, trovis ses monofiletikajn kladojn, kiuj montras distribuajn limojn ĉe bone difinitaj geografiaj baroj, ne kongruante kun la nuntempe agnoskitaj limoj de subspecioj.

Speckled hummingbird (Adelomyia melanogenys cervina) feeding on Campsis Caldas.jpg|*A. m. cervina*, Kolombio
Speckled hummingbird (Adelomyia melanogenys cervina) feeding on Campsis Caldas 2.jpg|Manĝante el floroj *Campsis*

### Reproduktado 
Maskloj ne partoprenas en iu ajn parto de nestkonstruado aŭ kovado de la idoj, kaj disiĝas de inaj partneroj post sekskuniĝo. Tamen, kaj maskloj kaj inoj povas esti plurpartneraj, havante plurajn partnerojn. La ​​specio kovas dum pli mallongaj daŭroj ol plej multaj kolibroj dum la kovoperiodo. Punktaj kolibroj ofte vojaĝas plurajn kilometrojn por eviti konkuradon, kio malpliigas vizitojn al la nesto. Post la eloviĝo de la idoj, la plenkreskulo daŭre kovas la nestidojn dum 7–8 tagoj. Kiel aliaj kolibrospecioj, estas probable, ke la Punktkolibro ankaŭ manĝas insektojn, kiel kromaj nutraĵoj. La specio ankaŭ povas kolekti malgrandajn insektojn, kiuj estas kaptitaj sur aŭ en la nesto.

## Konservostatuso 
Ne tutmonde minacata (Malplej Zorgiga). Tre ofta kolibro de moderaj altitudoj en la Andoj. Precipe abunda en la Andoj super Cali, Kolombio, kun densecoj de almenaŭ 10–12 paroj/km².

## Referencoj 
* del Hoyo, J.; Elliot, A. & Sargatal, J. (editors). (1999). *Handbook of the Birds of the World. Volume 5*: Barn-Owls to Hummingbirds. Lynx Edicions. ISBN 8487334253
* Temeles, E.J.; Linhart, Y.B.; Masonjones, M. & Masonjones, H.D. (2002): The role of flower width in hummingbird bill length-flower length relationships. *Biotropica* **34**(1): 68–80.  PDF kompleta teksto.
* Burns, James G; Gegear, Robert J. (2007). "The Birds, the Bees, and the Virtual Flowers: Can Pollinator Behavior Drive Ecological Speciation in Flowering Plants?" pp.&nbsp;551–566, *American Naturalist*.
*

## Eksteraj ligiloj
*Filmetoj ĉe Internet Bird Collection
*Foto; Artikolo ĉe pbase.com

Kategorio:Kolibroj
Kategorio:Birdoj de Sudameriko
Kategorio:Birdoj de Peruo
Kategorio:Birdoj de Ekvadoro
Kategorio:Birdoj de Kolombio
Kategorio:Birdoj de Bolivio